
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1870 




ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Δαπάνες Σχολικών Αγώνων. 1 

Απαγόρευση εξαγωγής πολεμικού υλικού στο Ουζ¬ 
μπεκιστάν . 2 

Απόκτηση της Ελληνικής Ιθαγένειας από την ομο¬ 
γενή ΑΣΛΑΝΙΝΤΙ ΚΡΙΣΤΙΝΑ (ΑδίΑΝΟΙ ΟΗΒΙδΤΙΝΑ) 

του Βαλεντίν και της Ευγενίας. 3 

Απόκτηση της Ελληνικής Ιθαγένειας από τον ομογε¬ 
νή ΧΟΥΡΟΥΤΖΗ ΓΙΕΥΓΕΝΙΙ (ΚΗυΒϋϋΖΗΙ ΥΕνΟΕΝΙΥ) 

του Ιακίβ. 4 

Απόκτηση της Ελληνικής Ιθαγένειας από την ομογε¬ 
νή ΓΟΡΕΛΑ ΤΕΤΙΑΝΑ (ΗΟΒΥΕΕΑ ΤΕΤΥΑΝΑ) συζ. 

Γιουρίί Γορελίί, το γένος Μικόλα Κουρκουρίν. 5 

Απόκτηση της Ελληνικής Ιθαγένειας από τον ομο¬ 
γενή ΚΟΥΡΚΟΥΡΙΝ ΜΙΚΟΛΑ (ΚϋΒΚυΒΙΝ ΜΙΚΟΕΑ) 

του Γεωργιϊ. 6 

Απόκτηση της Ελληνικής Ιθαγένειας από την ομογε¬ 
νή ΚΟΥΜΟΥΡΖΗ ΛΑΡΙΣΑΣ (ΚϋΜϋΒΖΗΥ ΙΑΒΥδΑ) 

του ΚΩΝΣΤΑΝΤΙΝ (ΚΟΝδΤΑΝΤΙΝ). 7 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δημοτικού Οργανισμού Άθλησης Δή¬ 
μου Κω (Δ.Ο.Α. Κω)». 8 


Α ΠΟΦΑΣΕΙ Σ 

Αριθμ. 2/62978/0022 (1) 

Δαπάνες Σχολικών Αγώνων 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 


1. Τις διατάξεις του άρθρου 47 παρ. 2 και του άρθρου 
63 του ν. 1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις» ΦΕΚ 167/ τ. Α730.9.1985. 

2. Τις διατάξεις του ν. 2362/1995 «Περί Δημοσίου Λο¬ 
γιστικού» ΦΕΚ 247/ τ. Α'/1995. 

3. Την υπ’ αριθμ. Γ4/931/13.11.1986 κανονιστική από¬ 
φαση περί «Σχολικών Αθλητικών Εκδηλώσεων» (ΦΕΚ 
99/τ.Β726.2.1987) που κυρώθηκε με το άρθρο 16 του ν. 
1824/1988.(ΦΕΚ 296/ τ. Α730.12.1988). 

4. Την υπ’ αριθμ. 112843/Γ4/14.10.2005 (ΦΕΚ 1497/τ. 
Β71-11.2005) απόφαση του Υφυπουργού Εθνικής Παι¬ 
δείας και Θρησκευμάτων «Αθλητικές δραστηριότητες 

Σχολείων και Δευτεροβάθμιας και Πρωτοβάθμιας Εκ¬ 
παίδευσης». 

5. Την υπ’ αριθμ. 2032369/3207/0022/18.5.1998 (ΦΕΚ 564/ 
τ.Β75.6.1998) κοινή υπουργική απόφαση Οικονομίας & 
Οικονομικών και Εθνικής Παιδείας & θρησκευμάτων 
«Δαπάνες Σχολικών Αγώνων» . 

6. Την υπ’ αριθμ. 2/69229/0022/4.2.2004 (ΦΕΚ 301/τ.Β7 

11.2.2004) κοινή υπουργική απόφαση Οικονομίας και 
Οικονομικών και Εθνικής Παιδείας και θρησκευμάτων 
«Δαπάνες Σχολικών Αγώνων». 

7. Την υπ’ αριθμ. 2/41978/0022/3.8.2005 (ΦΕΚ 1144/τ.Β7 

17.8.2005) κοινή υπουργική απόφαση Οικονομίας και 
Οικονομικών και Εθνικής Παιδείας και Θρησκευμάτων 
Τροποποίηση της 2/69229/4.2.2004 κοινή υπουργική από¬ 
φαση με θέμα: «Δαπάνες Σχολικών Αγώνων». 

8. Το υπ’ αριθμ. 2025689/310/0026/20.6.1995, έγγραφο του 
Γ ενικού Λογιστηρίου του Κράτους, «Καταβολή νοσηλειών 
λόγω τραυματισμού μαθητή σε πανελλήνιους αγώνες». 

9. Την υπ’ αριθμ. 37876/Στ5/26.4.2004 (ΦΕΚ 608/τ.Β7 
26.4.2004) Απόφαση του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων» 

10. Την υπ’ αριθμ.37930/ΔΙΟΕ 1264 Απόφαση του Πρω¬ 
θυπουργού και του Υπουργού Οικονομίας και Οικονο¬ 
μικών «Καθορισμός αρμοδιοτήτων Υφυπουργών του 
Υπουργείου Οικονομικών». 

11. Το άρθρο 40 του ν. 849/1978 όπως τροποποιήθηκε 
με το άρθρο 8 του ν. 2129/1993. 

12. Το ν. 2469/1997 άρθρο 1. 

13. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (Α'98). 

14. Το γεγονός ότι από την απόφαση αυτή προκαλείται 
ετήσια δαπάνη σε βάρος του Κρατικού Προϋπολογισμού 
ύψους 4.350.000,00 ευρώ για το οικονομικό έτος 2006 
καθώς και για κάθε ένα από τα επόμενα έτη, και θα 
επιβαρύνει τον ΚΑΕ 5272 των Ειδικών Φορέων 181 και 
182 των Περιφερειακών Υπηρεσιών καθώς τον ΚΑΕ 5272 
των Ειδικών Φορέων 19 210 και 19 220 της Κεντρικής 
Υπηρεσίας του ΥΠ.Ε.Π.Θ., αποφασίζουμε : 

Ορίζουμε από 1.1.2006 τις δαπάνες για τη διεξαγωγή των 
Σχολικών Αγώνων και Πρωταθλημάτων της Πρωτοβάθμι¬ 
ας και Δευτεροβάθμιας Εκπαίδευσης ως ακολούθως : 

Α' Αποζημίωση για Ενδοσχολικούς Αγώνες 

Η αποζημίωση για Ενδοσχολικούς Αγώνες, ορίζεται 
κατά άθλημα ως ακολούθως : 

1. Καλαθοσφαίριση, Πετοσφαίριση, Χειροσφαίριση, 
Ποδόσφαιρο 

Χορηγείται εφάπαξ αποζημίωση σε ένα (1) μόνο καθη¬ 
γητή Φυσικής Αγωγής για κάθε άθλημα κατά φύλο. 

8,80 € εφόσον μετέχουν μέχρι τέσσερις (4) ομάδες 

17,61 € εφόσον μετέχουν από πέντε (5) μέχρι οκτώ 
(8) ομάδες 

26,41 € εφόσον μετέχουν από εννέα (9) ομάδες και άνω 

2. Στίβος 

Χορηγείται εφάπαξ αποζημίωση σε δύο (2) μόνο κα¬ 
θηγητές Φυσικής Αγωγής εξ 8,80 €. 

3. Δρόμος επί ανωμάλου εδάφους, Κολύμβηση, Ενόρ¬ 
γανη Γυμναστική, Αντισφαίριση, Επιτραπέζια Αντισφαί¬ 
ριση, Πάλη, Αρση Βαρών, Κωπηλασία 

Χορηγείται για κάθε άθλημα εφάπαξ αποζημίωση σε 
ένα (1) μόνο καθηγητή Φυσικής Αγωγής εξ 8,80 €. 

Οι αποζημιώσεις για τους ενδοσχολικούς αγώνες κα¬ 
ταβάλλονται από τον υπόλογο Χ.Ε.Π. της Ο.Ε.Σ.Α. με 
ξεχωριστές ονομαστικές καταστάσεις για κάθε σχολείο, 
θεωρημένες από το Διευθυντή του σχολείου και τον 
Προϊστάμενο του Γ ραφείου Φυσικής Αγωγής. 

Β' Αποζημίωση μετεχόντων σε Σχολικούς Αγώνες 

1. Αποζημίωση Προέδρου, Αντιπροέδρου και μελών 
Κεντρικής Οργανωτικής Επιτροπής Σχολικών Αγώνων 
(Κ.Ο.Ε.Σ.Α.) του Υπουργείου Εθνικής Παιδείας και Θρη¬ 
σκευμάτων 293,47 € για κάθε έναν εξ αυτών για ολό¬ 
κληρο το Σχολικό Έτος. 

2. Αποζημίωση Προέδρου, Αντιπροέδρων και μελών 
Οργανωτικών Επιτροπών Σχολικών Αγώνων (Ο.Ε.Σ.Α.) 
των Διευθύνσεων Πρωτοβάθμιας και Δευτεροβάθμιας 
Εκπαίδευσης 205,43 € για κάθε έναν εξ αυτών για ολό¬ 
κληρο το Σχολικό Έτος. 

Η αποζημίωση αυτή για κάθε έναν εκ των ανωτέρω αυξά¬ 
νεται στο ποσό των 293,47 €, στις Ο.Ε.Σ.Α. που στις αντίστοι¬ 
χες Διευθύνσεις Δευτεροβάθμιας Εκπαίδευσης λειτουργούν 
περισσότερα από εκατόν σαράντα (140) σχολεία. 

Τα μέλη των Ο.Ε.Σ.Α. που δε μετέχουν στις συνε¬ 
δριάσεις και σε κάθε περίπτωση δεν επιδεικνύουν το 
ενδιαφέρον τους για την καλύτερη δυνατή διεξαγωγή 
των αγώνων δε δικαιούνται την αποζημίωση. 

3. Αποζημίωση συνοδών : 

α) 17,61 € ημερησίως για τους αγώνες Α' Φάσης (Διεύ¬ 
θυνσης), τους αγώνες Β' Φάσης (Ομίλων) και τους αγώνες 
Γ' Φάσης (Τελικής), που διεξάγονται εντός του νομού. 

β) 29,35 € ημερησίως για τους αγώνες Β' και Γ' Φάσης 
που διεξάγονται εκτός νομού. 

4. Αποζημίωση διαιτητών ομαδικών αθλημάτων : 

α) 17,61 € για κάθε αγώνα Α' και Β' Φάσης. 

β) 29,35 € για κάθε αγώνα Γ' Φάσης. 

5. Αποζημίωση κριτών ομαδικών αθλημάτων (σημειω- 
τής, χρονομέτρης κλπ): 

α) 11,74 € για κάθε αγώνα Α' Φάσης. 

β) 17,61 € για κάθε αγώνα Β' και Γ' Φάσης. 

6. Αποζημίωση κριτών στίβου (έφοροι, κριτές, χρονο¬ 
μέτρες, γραμματεία κλπ) : 

α) 14,67 € ημερησίως για πρωινή απασχόληση και 14,67 
€ ημερησίως για απογευματινή απασχόληση για τους 
αγώνες Α' Φάσης. 

β) 17,61 € ημερησίως για πρωινή απασχόληση και 17,61 
€ ημερησίως για απογευματινή απασχόληση για τους 
αγώνες Β' και Γ 'Φάσης. 

7. Αποζημίωση κριτών κολύμβησης (έφοροι, κριτές, 
χρονομέτρες, γραμματεία κλπ) : 

14,67 € ημερησίως για πρωινή απασχόληση και 14,67 
€ ημερησίως για απογευματινή απασχόληση για τους 
αγώνες όλων των Φάσεων. 

8. Αποζημίωση κριτών δρόμου επί ανωμάλου εδάφους 
(έφοροι, κριτές, χρονομέτρες, γραμματεία κλπ) : 


14,67 € ημερησίως για τους αγώνες όλων των Φά¬ 
σεων. 

9. Αποζημίωση κριτών ενόργανης γυμναστικής (κριτές, 
γραμματεία κλπ) : 

14,67 € ημερησίως για πρωινή απασχόληση και 14,67 
€ ημερησίως για απογευματινή απασχόληση για τους 
αγώνες όλων των Φάσεων. 

10. Αποζημίωση κριτών Αντισφαίρισης (επιδιαιτητής, 
διαιτητές, κριτές γραμμών, γραμματεία κλπ): 

14,67 € ημερησίως για πρωινή απασχόληση και 14,67 € 
ημερησίως για απογευματινή απασχόληση για τους αγώνες 
όλων των Φάσεων. 

11. Αποζημίωση κριτών Επιτραπέζιας Αντισφαίρισης 
(επιδιαιτητής, διαιτητές, κριτές, γραμματεία κλπ) : 

14,67 € ημερησίως για πρωινή απασχόληση και 14,67 € 
ημερησίως για απογευματινή απασχόληση για τους αγώ¬ 
νες όλων των Φάσεων. 

12. Αποζημίωση κριτών Πάλης (διαιτητές, κριτές, γραμ¬ 
ματεία κλπ) : 

14,67 € ημερησίως για πρωινή απασχόληση και 14,67 € 
ημερησίως για απογευματινή απασχόληση για τους αγώ¬ 
νες όλων των Φάσεων. 

13. Αποζημίωση κριτών Αρσης Βαρών (ζουρί, διαιτητές, 
γραμματεία κλπ): 

14,67 € ημερησίως για πρωινή απασχόληση και 14,67 € 
ημερησίως για απογευματινή απασχόληση για τους αγώ¬ 
νες όλων των Φάσεων. 

14. Αποζημίωση κριτών κωπηλασίας (πρόεδρος αγω- 
νοδίκου, αλυτάρχης, αφέτης, ευθυγραμμιστής, διαιτητές 
στο νερό, κριτές τέρματος, μέλος επιτροπής ελέγχου, 
γραμματεία, ναυαγοσώστης, οδηγοί σκαφών κλπ): 

14,67 € ημερησίως για πρωινή απασχόληση και 14,67 € 
ημερησίως για απογευματινή απασχόληση για τους αγώ¬ 
νες όλων των Φάσεων. 

15. Αποζημίωση ιατρών για αγώνες ατομικών αθλη¬ 
μάτων : 

80,00 € για πρωινή ή απογευματινή απασχόληση. 

Σε περίπτωση συνεχόμενης απασχόλησης του ίδιου 
ιατρού (πρωινή και απογευματινή), η αποζημίωση ορί¬ 
ζεται σε 120,00 € ημερησίως. 

16. Αποζημίωση ιατρών για αγώνες ομαδικών αθλη¬ 
μάτων : 

50,00 € για έναν αγώνα και 15,00 € για κάθε αγώνα 
συνεχόμενο μετά τον πρώτο. 

17. Στην περίπτωση παρουσίας ασθενοφόρου κατά 
τους αγώνες ή αγώνα, η αμοιβή νοσοκόμου - βοηθού 
ιατρού ορίζεται στα 30,00 € ημερησίως. 

18. Αποζημίωση Προέδρου, Αντιπροέδρου, και μελών 
της Κεντρικής Οργανωτικής Επιτροπής Σχολικών Αγώ¬ 
νων (Κ.Ο.Ε.Σ.Α.) 23,48 € για κάθε εποπτεία. 

19. Αποζημίωση Σχολικού Συμβούλου Φυσικής Αγωγής, 
Προέδρου και Αντιπροέδρων Οργανωτικών Επιτροπών 
Σχολικών Αγώνων (Ο.Ε.Σ.Α.) για κάθε εποπτεία 17,61 €. 
Δικαιολογούνται για κάθε ένα εξ αυτών μέχρι τριάντα 
(30) εποπτείες. Η αποζημίωση για εποπτείες των Σχο¬ 
λικών Συμβούλων Φυσικής Αγωγής καταβάλλονται από 
την Διεύθυνση Δευτεροβάθμιας Εκπαίδευσης της έδρας 
τους, ανεξάρτητα αν έγιναν και σε άλλους νομούς. 

Η πρωινή ή απογευματινή απασχόληση, στα ατομικά 
αθλήματα, καθορίζεται από το πρόγραμμα των αγώνων. 

Οι αμοιβές των Ο.Ε.Σ.Α. και οι δαπάνες των σχολικών 
αγώνων βαρύνουν τις πιστώσεις του Κ.Α.Ε. 5272 των 
Ειδικών Φορέων 181 ή 182 των Περιφερειακών Υπηρεσιών 
του ΥΠ.Ε.Π.Θ. 

Οι αμοιβές της Κεντρικής Οργανωτικής Επιτροπής 
Σχολικών Αγώνων βαρύνουν τις πιστώσεις του Κ.Α.Ε. 
5272 των Ειδικών Φορέων 19 210 ή 19 220 της Κεντρικής 
Υπηρεσίας του ΥΠΈ.Π.Ο. 

Οι καθηγητές Φυσικής Αγωγής που είναι μέλη Ο.Ε.Σ.Α., 
μπορούν να συμμετάσχουν στους σχολικούς αγώνες ως 
διαιτητές, κριτές κλπ, δικαιούμενοι την προβλεπόμενη 
αποζημίωση εφόσον δεν υπάρχουν άλλοι καθηγητές να 
προσφέρουν τις υπηρεσίες τους. Ο μέγιστος αριθμός 
αγώνων που μπορούν να συμμετάσχουν ορίζεται στους 
είκοσι (20). 

Ο υπόλογος Χ.Ε.Π. κάθε Ο.Ε.Σ.Α., καταβάλλει τις αμοι¬ 
βές για κάθε άθλημα ξεχωριστά και με διαφορετικές 
καταστάσεις για Λύκεια - Γυμνάσια - Δημοτικά Σχολεία, 
αμέσως μετά την ολοκλήρωση των αγώνων του αθλή¬ 
ματος. Οι καταστάσεις θεωρούνται από τον Προϊστά¬ 
μενο της Διεύθυνσης Δευτεροβάθμιας ή Πρωτοβάθμιας 
Εκπαίδευσης, κατά περίπτωση. 

Αντίγραφα των καταστάσεων αυτών καθώς και ο οικο¬ 
νομικός απολογισμός των δαπανών που πραγματοποι¬ 
ήθηκαν για τους σχολικούς αγώνες θα αποστέλλονται 
στο ΥΠ.Ε.Π.Θ. , Διεύθυνση Φυσικής Αγωγής, Τμήμα Β'. 

Γ' Δαπάνες Μετακίνησης - Διαμονής - Διατροφής 

Οι δαπάνες μετακίνησης - διαμονής - διατροφής, μα¬ 
θητών, συνοδών, αρχηγών αποστολών, κριτών, διαιτη¬ 
τών, μελών Οργανωτικών Επιτροπών Σχολικών Αγώνων, 
βαρύνουν τις πιστώσεις των οικείων φορέων των αντι¬ 
στοίχων Ν.Α. και αφορούν : 

1. Δαπάνες εισιτηρίων μετάβασης - επιστροφής με τα 
συνήθη συγκοινωνιακά μέσα. Δικαιολογείται αεροπλάνο 
μόνο στις μετακινήσεις από ή σε νησιά. Δικαιολογείται 
καμπίνα σε πλοίο όταν η συνολική διάρκεια του ταξιδιού 
με το πλοίο είναι μεγαλύτερη των έξι (6) ωρών. Στις 
περιοχές που παρουσιάζεται πρόβλημα στην συγκοινω¬ 
νιακή επικοινωνία, δικαιολογείται ναύλωση λεωφορείου 
ή ταξί έπειτα από έγκριση της Ο.Ε.Σ.Α.. Μίσθωση λεω¬ 
φορείου ή ταξί επιτρέπεται και σε κάθε περίπτωση που 
το συνολικό κόστος δαπάνης είναι μικρότερο από αυτό 
που απαιτείται με τα συνήθη συγκοινωνιακά μέσα. 

2. Δαπάνες διαμονής - διατροφής για κάθε μαθητή- 
αθλητή / μαθήτρια-αθλήτρια, συνοδό, αρχηγό αποστο¬ 
λής, κριτή ή διαιτητή, μέλος Ο.Ε.Σ.Α., που ακολουθεί 
αθλητική αποστολή, μετακινούμενου εκτός των ορίων 
της Ν.Α., ορίζεται σε 60,00 € το ανώτερο για κάθε ημέρα 
με διανυκτέρευση (διαμονή, πρωινό, δύο γεύματα). Σε 
περίπτωση που δεν υπάρχει διανυκτέρευση, δικαιολο¬ 
γείται δαπάνη για δύο γεύματα ανά άτομο, μέχρι 15 € 
το ανώτερο για κάθε γεύμα. 

3. Δαπάνες διατροφής σε μετακινούμενους εντός των 
ορίων της Ν.Α. δικαιολογούνται μόνον : 

α. Στην περίπτωση που η μετακίνηση είναι μεγαλύτερη 
των ογδόντα (80) χιλιομέτρων και έως εκατόν εξήντα 
(160) χιλιόμετρα (άθροισμα χιλιομέτρων μετάβασης και 
επιστροφής) δικαιολογείται δαπάνη για ένα γεύμα ανά 
άτομο και μέχρι 15 €. Ανω των εκατόν εξήντα (160) χι¬ 
λιομέτρων δικαιολογείται δαπάνη για δύο γεύματα (15 € 
για κάθε γεύμα) ανά άτομο. 

β. Στην περίπτωση που δεν υπάρχει συγκοινωνιακό 
μέσον για επιστροφή την ίδια ημέρα, δικαιολογείται 
δαπάνη 60 € το ανώτερο ανά άτομο, στην οποία περι¬ 
λαμβάνεται και η διαμονή. Στην περίπτωση αυτή πρέπει 
να προσκομισθεί σχετική βεβαίωση από τον συγκοινω¬ 
νιακό φορέα. 

4. Δαπάνες για διαμονή μετακινουμένων εντός της 
Ν.Α. δεν δικαιολογούνται εκτός της περίπτωσης Γ'3-β 
της παρούσης απόφασης ή στην περίπτωση αγώνων 
που διαρκούν πέραν της μίας ημέρας. 

5. Δαπάνες πλήρους ιατρικής κάλυψης μαθητών - συ¬ 
νοδών - μελών Οργανωτικών Επιτροπών σε περίπτω¬ 
ση ατυχήματος κατά την διάρκεια προγραμματισμένων 
σχολικών αγώνων καθώς και τη μετακίνησή τους για 
συμμετοχή στους αγώνες αυτούς. 


Η ιατροφαρμακευτική και νοσοκομειακή περίθαλψη 
παρέχεται με τους όρους και στο ύψος που παρέχεται 
από το Δημόσιο στους άμεσα ασφαλισμένους του. Στην 
περίπτωση ατυχήματος και εφόσον κριθεί απαραίτη¬ 
τη η μεταφορά του τραυματισθέντα στο εξωτερικό, 
η ανωτέρω περίθαλψη παρέχεται με τους όρους και 
στο ύψος που παρέχεται από το Δημόσιο στους άμεσα 
ασφαλισμένους του σε παρόμοιες περιπτώσεις. 

6. Δαπάνες μετακίνησης εντός της ιδίας Ν.Α. διαιτη- 
τών-κριτών που δεν ακολουθούν αθλητική αποστολή: 
Καταβάλλονται τα προβλεπόμενα οδοιπορικά έξοδα 
και εφόσον η απόσταση μετακίνησης (άθροισμα χιλιο¬ 
μέτρων μετάβασης και επιστροφής) υπερβαίνει τα 80 
χιλιόμετρα και η προβλεπόμενη από την παράγραφο 
Γ'3-α της παρούσης απόφασης αποζημίωση. Δεν δικαι¬ 
ολογείται δαπάνη διανυκτέρευσης. 

7. Δαπάνες μετακίνησης εκτός της Ν.Α. διαιτητών 
που δεν ακολουθούν αθλητική αποστολή και αφορούν 
συμμετοχή τους σε Πανελλήνιους Σχολικούς Αγώνες 
ή Σχολικούς Αγώνες Β' φάσης (αγώνες μεταξύ Ν.Α.) : 
Καταβάλλονται από τον διοργανωτή των αγώνων οδοι¬ 
πορικά έξοδα και ημερήσια αποζημίωση εφαρμοζόμενων 
των περί οδοιπορικών εξόδων και ημερήσιας αποζημί¬ 
ωσης διατάξεων. 

Δ' Αλλες Δαπάνες 

Από τις πιστώσεις των Ν.Α. δικαιολογούνται οι παρα¬ 
κάτω δαπάνες: 

1. Δαπάνες μεταφοράς αθλητικού υλικού. 

2. Δαπάνες για την οργάνωση των σχολικών αγώνων 
Α' Φάσης (Διεύθυνσης Δευτεροβάθμιας ή Πρωτοβάθμιας 
Εκπαίδευσης). Περιλαμβάνονται δαπάνες για γραφική 
ύλη, εργατικά, χρήση μεγαφωνικής εγκατάστασης. 

3. Δαπάνες για την οργάνωση των σχολικών αγώ¬ 
νων Β' Φάσης (μεταξύ Διευθύνσεων Δευτεροβάθμιας 
Εκπαίδευσης) και Γ' Φάσης (Τελικής Πανελλήνιας Φά¬ 
σης). Περιλαμβάνονται οι δαπάνες της Α' Φάσης (προ¬ 
ηγούμενο εδάφιο) και επιπλέον δαπάνες εκτύπωσης 
προγραμμάτων, εκδηλώσεων, αγοράς ή ενοικίασης ηλε¬ 
κτρονικού υπολογιστή και λοιπών ηλεκτρονικών μέσων 
απαραίτητων για την οργάνωση των αγώνων, καθώς 
και κάθε άλλη δαπάνη που πιθανόν προκύψει και κριθεί 
απαραίτητη από την Κεντρική Οργανωτική Επιτροπή 
Σχολικών Αγώνων. Για τις δαπάνες αυτές απαιτείται 
προηγούμενη έγκριση από την Κεντρική Οργανωτική 
Επιτροπή Σχολικών Αγώνων. 

4. Δαπάνες για αγορά αναλώσιμων αθλητικών υλικών 
(μπάλες, αριθμοί κλπ), μετά από έγκριση της Κεντρικής 
Οργανωτικής Επιτροπής Σχολικών Αγώνων. 

Από τις Πιστώσεις των σχολικών Αγώνων του ΥΠ.Ε.Π.Θ. 
δικαιολογούνται οι παρακάτω δαπάνες : 

1. Δαπάνες διεθνών αθλητικών μαθητικών συναντή¬ 
σεων. Οι δαπάνες αυτές καλύπτονται σύμφωνα με την 
ανάλυση δαπάνης που καθορίζεται με Υπουργική Από¬ 
φαση για κάθε συνάντηση. 

2. Δαπάνες συνδρομής σε διεθνείς Αθλητικές Ομοσπονδί¬ 
ες, καθώς και δαπάνες συμμετοχής σε διεθνή συνέδρια. 

3. Δαπάνες διαμονής - διατροφής και μετακίνησης εντός 
της Ελλάδας των Κυπριακών Αθλητικών Αποστολών που 
μετέχουν στους Πανελλήνιους Σχολικούς Αγώνες. 

4. Δαπάνες διενέργειας ελέγχων χρήσης απαγορευ¬ 
μένων ουσιών στα σχολικά πρωταθλήματα. 

5. Δαπάνες μετακίνησης-διαμονής-διατροφής μελών 
της Κ.Ο.Ε.Σ.Α. για έλεγχο των αγωνιστικών χώρων διεξα¬ 
γωγής σχολικών αγώνων Β' και Γ' φάσης καθώς και για 
συμμετοχή τους στη διεξαγωγή των αγώνων αυτών. 

Με την παρούσα απόφαση αυτή, η οποία ισχύει από 
1.1.2006, καταργούνται οι υπ’ αριθμ. α') 2032369/3207/ 
0022/18.5.1998 (ΦΕΚ 564/τ.Β'/5.6.1998) κοινή υπουργική 

απόφαση Οικονομίας & Οικονομικών και Εθνικής Παι¬ 
δείας & Θρησκευμάτων «Δαπάνες σχολικών αγώνων», 
β') 2/69229/0022/4.2.2004 (ΦΕΚ 301/τ.Β7ΐ1.2.2004) κοινή 
υπουργική απόφαση Οικονομίας & Οικονομικών και 
Εθνικής Παιδείας & Θρησκευμάτων «Δαπάνες σχολι¬ 
κών αγώνων» και γ') 2/41978/0022/3.8.2005 (ΦΕΚ 1144/ 
Τ.Β717.8.2005) κοινή υπουργική απόφαση Οικονομίας & 
Οικονομικών και Εθνικής Παιδείας & Θρησκευμάτων, 
τροποποίηση της 2/69229/0022/4.2.2004 κοινή υπουργική 
απόφαση «Δαπάνες σχολικών αγώνων». 

Με την απόφαση αυτή, προκαλείται δαπάνη σε βάρος 
του Κρατικού Προϋπολογισμού για το έτος 2006 ύψους 
4.350.000,00 €, η οποία καλύπτεται από τις πιστώσεις του 
Προϋπολογισμού του ΥΠ.Ε.Π.Θ. έτους 2006 και θα επιβαρύ¬ 
νει τον ΚΑΕ 5272 των Ειδικών Φορέων 181 και 182 των Πε¬ 
ριφερειακών Υπηρεσιών καθώς τον ΚΑΕ 5272 των Ειδικών 
Φορέων 19 210 και 19 220 της Κεντρικής Υπηρεσίας. 

Η ίδια αυτή δαπάνη θα βαρύνει τον Κρατικό Προϋπο¬ 
λογισμό και για κάθε ένα από τα επόμενα έτη, η οποία 
θα καλύπτεται με εγγραφή αντιστοίχου ύψους πίστωση 
στον Προϋπολογισμό του ΥΠ.Ε.Π.Θ. και θα επιβαρύνει 
τον ΚΑΕ 5272 των Ειδικών Φορέων 181 και 182 των Περι¬ 
φερειακών Υπηρεσιών καθώς τον ΚΑΕ 5272 των Ειδικών 
Φορέων 19 210 και 19 220 της Κεντρικής Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. 177675/Ε3/27675 (2) 

Απαγόρευση εξαγωγής πολεμικού υλικού στο 
Ουζμπεκιστάν. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις 

1.1. Του ν. 936/1979 «περί τροποποιήσεως και συμπλη- 
ρώσεως των περί Εξωτερικού Εμπορίου Διατάξεων» 
Άρθρα 1 & 8 (ΦΕΚ. 144/Α/1979). 

1.2. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (Α'98). 

1.3. Του ν. 2168/1993 «Ρύθμιση θεμάτων που αφορούν 
όπλα,πυρομαχικά,εκρηκτικές ύλες,εκρηκτικούς μηχανι¬ 
σμούς Άρθρο 3 (ΦΕΚ. 147/Α/1993). 

1.4. Του π.δ. 178/2000 «Οργανισμός του Υπουργείου 
Εθνικής Οικονομίας» Άρθρο 36 (ΦΕΚ. 165/Α/2000). 

1.5. Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ. 57/Α/2002). 

2. Την υπ’ αριθμ. 126263/Ε3/6263/4.10.2001 Απόφαση 
του Υφυπουργού Εθνικής Οικονομίας « περί ρυθμίσεως 
διαδικασιών εξαγωγής - επανεξαγωγής - πώλησης - 
μεταπώλησης εμπορευμάτων» (ΦΕΚ.1359/Β/2001). 

3. Τον υπ’ αριθμ. 1859/2005 Κανονισμό του Συμβουλίου 
της (ΕΚ.) (Ι_ 299/23/2005). 

4. Την υπ’ αριθμ. 792/2005 κοινή θέση ΚΕΠΠΑ (Ι_ 299/ 
72/2005). 

5. Το γεγονός ότι, από τις διατάξεις της παρούσης 
απόφασης δεν δημιουργείται δαπάνη σε βάρος του 
Κρατικού Προϋπολογισμού, αποφασίζουμε : 

1. Απαγορεύεται η προμήθεια, πώληση (εξαγωγή-επα- 
νεξαγωγή-διαμετακόμιση) οπλισμού και κάθε είδους συ¬ 


ναφούς υλικού,συμπεριλαμβανομένων των όπλων και πυ- 
ρομαχικών, στρατιωτικών οχημάτων και εξοπλισμού, πα- 
ραστρατιωτικού εξοπλισμού, των ανταλλακτικών αυτών 
καθώς και εξοπλισμού που μπορεί να χρησιμοποιηθεί 
για εσωτερική καταστολή , όπως αυτός περιγράφεται 
στο συνημμένο στην παρούσα. 

Παράρτημα I : 

α) από οποιονδήποτε από τη χώρα μας στο Ουζσμπε- 
κιστάν. 

β) από οπουδήποτε προς το Ουζμπεκιστάν από Ελ¬ 
ληνες υπηκόους και εταιρείες που έχουν συσταθεί και 
λειτουργούν βάσει της Ελληνικής νομοθεσίας ανεξαρ¬ 
τήτως του τόπου δραστηριοποίησης τους. 

Οι παραπάνω απαγορεύσεις αφορούν και τη μεταφορά 
των προαναφερομένων υλικών με σκάφη ή αεροσκάφη 
που φέρουν την Ελληνική σημαία και ανεξάρτητα εάν 
τα υλικά αυτά προέρχονται ή όχι από τα εδάφη των 
Κρατών - Μελών της Ευρωπαϊκής Ένωσης 

2. Απαγορεύεται η άμεση ή έμμεση παροχή στο Ουζ¬ 
μπεκιστάν τεχνικής βοήθειας σχετικά με την προμή¬ 
θεια, κατασκευή συντήρηση ή και χρήση των υλικών 
που αναφέρονται στην παράγραφο 1 σε οποιοδήποτε 
πρόσωπο, οντότητα ή φορέα στο Ουζμπεκιστάν ή προς 
χρήση στο Ουζμπεκιστάν. 

3. Των παραπάνω απαγορεύσεων εξαιρούνται: 

α) Η προμήθεια, πώληση (εξαγωγή - επανεξαγωγή 
- διαμετακόμιση) μή θανατηφόρου στρατιωτικού εξοπλι¬ 
σμού που προορίζεται αποκλειστικά για ανθρωπιστική ή 
προστατευτική χρήση, ή για προγράμματα οικοδόμησης 
θεσμών του Ο.Η.Ε της ΕΈ και της Κοινότητας, ή για επι¬ 
χειρήσεις διαχείρισης κρίσεων της ΕΕ και του Ο.Η.Ε 

β) Η προμήθεια, πώληση (εξαγωγή-επανεξαγωγή-δι- 
αμετακόμιση) όπλων και εξοπλισμού που αναφέρονται 
στην παράγραφο 1 για τις δυνάμεις του Ουζμπεκιστάν 
των χρηματοδοτών της Διεθνούς Δύναμης για την Προ¬ 
αγωγή της Ασφάλειας στο Αφγανιστάν (Ι3ΑΕ) και της 
«Επιχείρησης Διαρκούς Ειρήνης» (ΟΕΡ). 

γ) Η προμήθεια, πώληση (εξαγωγή-επανεξαγωγή-δια- 
μετακόμιση) εξοπλισμού που μπορεί να χρησιμοποιηθεί 
για εσωτερική καταστολή, η οποία προορίζεται για αν¬ 
θρωπιστική ή προστατευτική χρήση. 

δ) Η παροχή τεχνικής βοήθειας που σχετίζεται με 
τον εξοπλισμό, που αναφέρεται στις παραγράφους (α), 
(β) και (γ). 

Για την πραγματοποίηση των ανωτέρω προμηθειών, 
πωλήσεων (εξαγωγών - επανεξαγωγών - διαμετακο- 
μήσεων) καθώς και της παροχής τεχνικής βοήθειας 
απαραίτητη προϋπόθεση είναι ο εφοδιασμός των εν¬ 
διαφερομένων με σχετική εγκριτική άδεια του Υπουρ¬ 
γείου Οικονομίας και Οικονομικών, η οποία εκδίδεται 
κατόπιν συμφώνου γνώμης των Υπουργείων Εξωτερικών 
και Εθνικής Άμυνας. 

4. Οι απαγορεύσεις της παραγράφου (1) δεν εφαρμό¬ 
ζονται στον προστατευτικό ιματισμό , συμπεριλαμβανο¬ 
μένων των αλεξίσφαιρων γιλέκων και των στρατιωτικών 
κρανών , που εξάγονται προσωρινά στο Ουζμπεκιστάν 
από προσωπικό των Ηνωμένων Εθνών, προσωπικό της 
ΕΕ, της Κοινότητας ή των κρατών μελών της, εκπρο¬ 
σώπους των μέσων μαζικής ενημέρωσης και μέλη αν¬ 
θρωπιστικών ή αναπτυξιακών οργανώσεων και συναφές 
προσωπικό αποκλειστικά για προσωπική τους χρήση. 

4. Οι παραβάτες της παρούσας διώκονται σύμφωνα 
με το άρθρο 8 του ν. 936/1979. 

ΠΑΡΑΡΤΗΜΑ I 

Κατάλογος του εξοπλισμού που θα μπορούσε να 
χρησιμοποιηθεί για εσωτερική καταστολή, όπως ανα- 
φέρεται στο άρθρο 1, παράγραφος 1 και στο άρθρο 2, 
στοιχείο α) 

Ο ακόλουθος κατάλογος δεν περιλαμβάνει τα είδη 

που έχουν ειδικά σχεδιασθεί ή τροποποιηθεί για στρα¬ 
τιωτική χρήση. 

1. Κράνη προστασίας από βλήματα και χτυπήματα, 
ασπίδες προστασίας από χτυπήματα και ασπίδες προ¬ 
στασίας από βλήματα και ειδικά σχεδιασμένα εξαρτή- 
ματά τους. 

2. Ειδικά σχεδιασμένος εξοπλισμός δακτυλοσκόπη- 
σης. 

3. Ηλεκτρικοί προβολείς. 

4. Κατασκευαστικός εξοπλισμός που διαθέτει προ¬ 
στασία από τα βλήματα. 

5. Κυνηγητικά μαχαίρια. 

6. Ειδικά σχεδιασμένος εξοπλισμός παραγωγής για 
την κατασκευή τυφεκίων κυνηγετικού διαμετρήματος. 

7. Εξοπλισμός βιοτεχνικής παραγωγής πυρομαχικών. 

8. Συσκευές παρακολούθησης επικοινωνιών. 

9. Οπτικοί ανιχνευτές στερεής κατάστασης. 

10. Συσκευή ενίσχυσης της εικόνας. 

11. Τηλεσκοπικά σκόπευτρα. 

12. Όπλα με λεία κάνη και τα σχετικά πυρομαχικά 
τους, πλην εκείνων που σχεδιάζονται ειδικά για στρα¬ 
τιωτική χρήση και τα ειδικά σχεδιασμένα εξαρτήματα 
τους, εκτός από: 

τα πιστόλια σηματοδοσίας- 

τα αεροβόλα όπλα ή τα όπλα φυσιγγίων που έχουν 
σχεδιασθεί ως βιομηχανικά εργαλεία ή για την αναίμα¬ 
κτη αναισθητοποίηση των ζώων. 

13. Εξομοιωτές για την εξάσκηση στη χρήση πυροβό¬ 
λων όπλων και τα ειδικά σχεδιασμένα ή τροποποιημένα 
εξαρτήματα τους και συστατικά τους μέρη. 

14. Βόμβες και χειροβομβίδες, πλην εκείνων που είναι 
ειδικά σχεδιασμένες για στρατιωτική χρήση, και τα ει¬ 
δικά σχεδιασμένα συστατικά τους μέρη. 

15. Αλεξίσφαιρα γιλέκα, πλην εκείνων που κατασκευ¬ 
άζονται σύμφωνα με στρατιωτικές προδιαγραφές, και 
τα ειδικά σχεδιασμένα συστατικά τους μέρη. 

16. Επαγγελματικά οχήματα με κίνηση σε όλους τους 
τροχούς και κατάλληλα για χρησιμοποίηση σε ανώμαλο 
έδαφος, τα οποία έχουν κατασκευασθεί ή εφοδιασθεί 
με βαλλιστική θωράκιση, καθώς και η ειδική θωράκιση 
για τα οχήματα αυτά. 

17. Εκτοξευτήρες ύδατος και τα ειδικά σχεδιασμένα 
ή τροποποιημένα συστατικά τους μέρη. 

18. Οχήματα εφοδιασμένα με εκτοξευτήρες ύδατος. 

19. Ειδικά σχεδιασμένα ή τροποποιημένα οχήματα τα 
οποία καθίστανται ηλεκτροφόρα για την απώθηση επιτι¬ 
θεμένων καθώς και τα ειδικά σχεδιασμένα ή τροποποι¬ 
ημένα συστατικό τους μέρη για τον σκοπό αυπό. 

20. Ακουστικές συσκευές που θεωρούνται από τον 
κατασκευαστή ή τον προμηθευτή ως κατάλληλες για 
τον έλεγχο των ταραχών και τα ειδικά σχεδιασμένα 
συστατικά τους μέρη. 

21. Σιδηρόμπαλες, αλυσίδες κράτησης, αγκύλια (κρί¬ 
κοι ποδιών) και ζωστήρες για τη χορήγηση ηλεκτρικών 
σοκ που έχουν ειδικά σχεδιασθεί για τον περιορισμό 
ανθρώπων, εκτός από: 

τις χειροπέδες των οποίων η μέγιστη συνολική διά¬ 
σταση μαζί με την αλυσίδα δεν υπερβαίνει τα 240 πιπι 
όταν ασφαλίζεται. 

22. Φορητές συσκευές σχεδιασμένες ή τροποποιημέ¬ 
νες για τον έλεγχο των ταραχών ή για αυτοπροστασία 
με τη χορήγηση ουσίας εξουδετέρωσης (όπως δακρυ- 
γόνο αέριο ή σπρέι πιπεριού) και τα ειδικά σχεδιασμένα 
συστατικά τους μέρη. 

23. Φορητές συσκευές σχεδιασμένες ή τροποποιημέ¬ 
νες για τον έλεγχο των ταραχών ή για αυτοπροστασία 
με τη χορήγηση ηλεκτρικού σοκ (συμπεριλαμβανομένων 
των ράβδων και ασπίδων χορήγησης ηλεκτρικού σοκ, 
όπλων προσωρινής παράλυσης και όπλων εκτόξευσης 


βελών που προξενούν ηλεκτρικό σοκ) και τα συστατικά 
τους μέρη που έχουν σχεδιασθεί ή τροποποιηθεί ειδικά 
για το σκοπό αυτό. 

24. Ηλεκτρονικός εξοπλισμός για την ανίχνευση κρυμ¬ 
μένων εκρηκτικών και τα ειδικά σχεδιασμένα συστατικά 
του, εκτός από: 

τις τηλεοράσεις ή συσκευές εντοπισμού με ακτίνες X. 

25. Εξοπλισμός ηλεκτρονικών παρεμβολών ειδικά σχεδι¬ 
ασμένος για την πρόληψη της εκπυρσοκρότησης με τηλε¬ 
χειρισμό ραδιοσημάτων αυτοσχέδιων εκρηκτικών μηχανι¬ 
σμών και τα ειδικά σχεδιασμένα συστατικά τους μέρη. 

26. Ειδικά σχεδιασμένος εξοπλισμός και συσκευές για 
την πυροδότηση εκρήξεων με ηλεκτρικά ή άλλα μέσα, 
όπως είναι οι πυροδοτικοί μηχανισμοί, οι πυροκροτη¬ 
τές, τα είδη ανάφλεξης, οι ενισχυτές και το πυραγωγό 
σχοινί, καθώς και τα ειδικά σχεδιασμένα συστατικά τους 
μέρη, εκτός από: 

τον εξοπλισμό που έχει σχεδιασθεί ειδικά για συγκε¬ 
κριμένη εμπορική χρήση, η οποία περιλάμβανα την ενερ¬ 
γοποίηση ή λειτουργία με εκρηκτικά μέσα άλλου εξο¬ 
πλισμού ή συσκευών, προορισμός των οποίων δεν είναι 
η δημιουργία εκρήξεων (π.χ. σύστημα πυροδότησης των 
αερόσακων των αυτοκινήτων, συστήματα αναστολής των 
ηλεκτρικών υπερτάσεων των διατάξεων ενεργοποίησης 
πυροσβεστικών συστημάτων καταιωνισμού). 

27. Εξοπλισμός και συσκευές ειδικά σχεδιασμένες για 
την πυροτεχνουργία, εκτός από: 

τις «κουβέρτες» για προστασία από εκρήξεις βομβών 

τα δοχεία που είναι σχεδιασμένα για την υποδοχή 
αντικειμένων τα οποία είναι (ή υπάρχουν υποψίες ότι 
είναι) αυτοσχέδιοι εκρηκτικοί μηχανισμοί. 

28. Εξοπλισμός νυκτερινής όρασης και θερμικής απει¬ 
κόνισης και συσκευές ενίσχυσης της ακόνας ή οι αντί¬ 
στοιχοι αισθητήρες στερεής κατάστασης. 

29. Εκρηκτικά γραμμικής κοπής. 

30. Τα ακόλουθα εκρηκτικά και οι συναφείς ουσίες: 

αματόλη, νιτροκυτταρίνη (με περιεκτικότητα σε άζωτο 

που υπερβαίνει το 12,5 %), νιτρογλυκόλη, τετρανικός 
πενταερυθρίτης (ΡΕΙΓΝ), πικρυλοχλωρίδιο, τρινιτροφαι 
νυλομεθυλονιτραμίνη (τετρύλ), 

2, 4, 6 - τρινιτροτολουόλιο (ΤΝΤ) 

31. Ειδικά σχεδιασμένο λογισμικό και η απαιτούμενη 
τεχνολογία για όλα τα αντικείμενα του καταλόγου. 

Ισχύει από την ημερομηνία της υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

(3) 

Απόκτηση της Ελληνικής Ιθαγένειας από την ομογενή 
ΑΣΛΑΝΙΝΤΙ ΚΡΙΣΤΙΝΑ (Α3ΕΑΝΟ ΟΗΒΙ3ΤΙΝΑ) του Βα- 
λεντίν και της Ευγενίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. ΚΙ3424/12527/1.12.2005 απόφαση του 
Γενικού Γραμματέα Περιφέρειας Δυτικής Ελλάδος, γίνε¬ 
ται δεκτή η από 8.10.2004 αίτηση του ομογενούς ΑΣΛΑ- 
ΝΙΝΤΙ ΚΡΙΣΤΙΝΑΣ (ΑδίΑΝΟ ΟΗΗΙδΤΙΝΑ) του Βαλεντίν και 
της Ευγενίας, που γεννήθηκε το έτος 1975 στο Βλαντι- 
καβκάζ της Ρωσίας, κατοίκου Ρωσίας, με την οποία ζητά 
την απόκτηση της Ελληνικής Ιθαγένειας της ίδιας και του 
ανήλικου τέκνου της ΑΣΛΑΝΙΝΤΙ ΝΤΙΜΙΤΡΙΪ του Μαξίμ κα- 

θώς και εξελληνισμό των ονομάτων τους από ΑΣΛΑΝΙΝΤΙ 
ΚΡΙΣΤΙΝΑ σε ΑΣΛΑΝΙΔΟΥ ΧΡΙΣΤΙΝΑ, και από ΑΣΛΑΝΙΝΤΙ 
ΝΤΙΜΙΤΡίί σε ΑΣΛΑΝΙΔΗ ΔΗΜΗΤΡΙΟ, την οποία κατέθεσε 
ενώπιον του Γενικού Προξένου στο Γενικό Προξενείο της 
Ελλάδος στο Νοβοροσσίσκ, σύμφωνα με τις διατάξεις του 
άρθρου 1 του ν. 2790/2000 όπως τροποποιήθηκαν με τις 
όμοιες του άρθρου 76 του ν. 2910/2001. 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

““"♦- - , ( 4 ) 

Απόκτηση της Ελληνικής Ιθαγένειας από τον ομογε¬ 
νή ΧΟΥΡΟΥΤΖΗ ΓΙΕΥΓΕΝΙΙ (ΚΗυΒυϋΖΗΙ ΥΕνΟΕΝΙΥ) 
του Ιακίβ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. ΚΙ3873/12526/1.12.2005 απόφαση του 
Γ ενικού Γ ραμματέα Περιφέρειας Δυτικής Ελλάδος, γίνε¬ 
ται δεκτή η από 8.11.2002 αίτηση του ομογενούς ΧΟΥ¬ 
ΡΟΥΤΖΗ ΓΙΕΥΓΕΝΙΙ (ΚΗΙΙΒυΟΖΗΙ ΥΕνΟΕΝΙΥ) του Ιακίβ, 
που γεννήθηκε το έτος 1972 στην Ουκρανία, κατοίκου 
Ουκρανίας, με την οποία ζητά την απόκτηση της Ελλη¬ 
νικής Ιθαγένειας του ίδιου και του ανήλικου τέκνου του 
ΧΟΥΡΟΥΤΖΗ ΜΑΡΙΝΑΣ του Γιευγενίι και της Ολένας, 
που γεννήθηκε το έτος 1998 στην Ουκρανία, την οποία 
κατέθεσε ενώπιον του Γενικού Προξένου, στο Γενικό 
Προξενείο της Ελλάδος στη Μαριούπολη, σύμφωνα με τις 
διατάξεις του άρθρου 1 του ν. 2790/2000, όπως τροποποι¬ 
ήθηκαν με τις όμοιες του άρθρου 76 του ν. 2910/2001. 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


Απόκτηση της Ελληνικής Ιθαγένειας από την ομογενή 
ΓΟΡΕΛΑ ΤΕΤΙΑΝΑ (ΗΟΒΥΕΙΑ ΤΕΤΥΑΝΑ) συζ. Γιουρίί 
Γορελίί, το γένος Μικόλα Κουρκουρίν. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. Κ13879/12528/ 1.12.2005 απόφαση 
του Γ ενικού Γ ραμματέα Περιφέρειας Δυτικής Ελλάδος, 
γίνεται δεκτή η από 17.12.2002 αίτηση της ομογενούς 
ΓΟΡΕΛΑ ΤΕΤΙΑΝΑΣ (ΗΟΒΥΕΙΑ ΤΕΤΥΑΝΑ), συζ. Γιουρίί 
Γορελίί, το γένος Μικόλα Κουρκουρίν και της Ντίνας, 
που γεννήθηκε το έτος 1972 στην Ουκρανία, κατοίκου 
Ουκρανίας, με την οποία ζητά την απόκτηση της Ελλη¬ 
νικής Ιθαγένειας της ίδιας και του ανήλικου τέκνου της 
ΓΟΡΕΛΑ ΟΛΓΑΣ του Γιουρίί Γορελίί που γεννήθηκε το 
έτος 1994 στην Ουκρανία, την οποία κατέθεσε ενώπιον 
του Γενικού Προξένου, στο Γενικό Προξενείο της Ελ¬ 
λάδος στη Μαριούπολη, σύμφωνα με τις διατάξεις του 
άρθρου 1 του ν. 2790/2000 όπως τροποποιήθηκαν με 
τις όμοιες του άρθρου 76 του ν. 2910/2001. 

Ο Γ ενικός Γ ραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 

-♦- 

( 6 ) 

Απόκτηση της Ελληνικής Ιθαγένειας από τον ομογενή ΚΟΥΡ- 
ΚΟΥΡΙΝ ΜΙΚΟΛΑ (ΚϋΒΚΙΙΒΙΝ ΜΙΚΟΙΑ) του Γεωργίί. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. Κ13876/12533/1.12.2005 απόφαση 
του Γ ενικού Γ ραμματέα Περιφέρειας Δυτικής Ελλάδος, 
γίνεται δεκτή η από 17.1.2003 αίτηση του ομογενούς 


ΚΟΥΡΚΟΥΡΙΝ ΜΙΚΟΛΑ (ΚϋΒΚΙΙΒΙΝ ΜΙΚΟΙΑ) του Γεωργίί, 
που γεννήθηκε το έτος 1938 στην Ουκρανία, κατοίκου 
Ουκρανίας, με την οποία ζητά την απόκτηση της Ελ¬ 
ληνικής Ιθαγένειας, την οποία κατέθεσε ενώπιον του 
Γενικού Προξένου, στο Γενικό Προξενείο της Ελλάδος 
στη Μαριούπολη, σύμφωνα με τις διατάξεις του άρθρου 
1 του ν. 2790/2000 όπως τροποποιήθηκαν με τις όμοιες 
του άρθρου 76 του ν. 2910/2001. 

Ο Γ ενικός Γ ραμματέας Περιφέρειας 

ΠΑΝΑΓΙΩΤΗΣ ΚΑΒΒΑΔΑΣ 

-♦- 

(7) 

Απόκτηση της Ελληνικής Ιθαγένειας από την ομογε¬ 
νή ΚΟΥΜΟΥΡΖΗ ΛΑΡΙΣΑΣ (ΚυΜΙΙΒΖΗΥ ΕΑΒΥ8Α) του 
ΚΩΝΣΤΑΝΤΙΝ (ΚΟΝ3ΤΑΝΤΙΝ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Με την υπ’ αριθμ. 9472/7.12.2005 απόφαση του Γ ενικού 
Γ ραμματέα Περιφέρειας Νοτίου Αιγαίου που εκδόθηκε 
σύμφωνα με τις διατάξεις του άρθρου 1 του ν. 2790/ 
2000 (ΦΕΚ 24/Α/16.2.2000) «Αποκατάσταση των παλιν- 
νοστούντων ομογενών από την τέως Σοβιετική Ένωση 
και άλλες διατάξεις» όπως τροποποιήθηκε από το άρ¬ 
θρο 76 του ν. 2910/2001 (ΦΕΚ 91/Α/2.5.2001) «Είσοδος 
και παραμονή αλλοδαπών στην Ελληνική Επικράτεια. 
Κτήση της Ελληνικής Ιθαγένειας με πολιτογράφηση και 
άλλες διατάξεις» γίνεται δεκτή η απο 22.9.2005 αίτηση 
για απόκτηση της Ελληνικής Ιθαγένειας της ομογενούς 
ΚΟΥΜΟΥΡΖΗ ΛΑΡΙΣΑΣ (ΚΙΙΜϋΒΖΗΥ ΕΑΒΥ3Α) του ΚΩΝ- 
ΣΤΑΝΤΙΝ (ΚΟΝ3ΤΑΝΤΙΝ). 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 16549 (8) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δημοτικού Οργανισμού Αθλησης Δήμου 
Κω (Δ.Ο.Α. Κω)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη : 

1. Τις διατάξεις του άρθρου 203 του π.δ. 410/1995 (ΔΚΚ). 

2. Τις διατάξεις των άρθρων 7, 8, 9, 11, 12 και 18 του 
ν. 2503/1997. 

3. Τις διατάξεις του άρθρου 12 του ν. 1188/1981, όπως 
αντικαταστήθηκε με το άρθρο 26 του ν. 1832/1989 και 
την παρ. 5 του άρθρου 8 του ν. 2307/1995. 

4. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (Α'98). 

5. Τις διατάξεις των άρθρων 1 και 2 του ν. 1586/1986 
και του ν. 2190/1994 και του π.δ. 50/2001. 

6. Τον ισχύοντα Οργανισμό Εσωτερικής Υπηρεσίας, ο 
οποίος δημοσιεύθηκε στο ΦΕΚ 151/τ. Β714.2.2001. 

7. Το υπ’ αριθμ. 31/10.11.2005 πρακτικό του Υπηρεσιακού 
Συμβουλίου Υπαλλήλων Ο.Τ.Α. Νομού Δωδεκανήσου. 

8. Την υπ’ αριθμ. 171/2005 απόφαση του Δημοτικού 
Συμβουλίου του Δήμου Κω. 

9. Την υπ’ αριθμ. 05/2003 απόφαση του Διοικητικού 
Συμβουλίου του Δημοτικού Οργανισμού Αθλησης Δήμου 
Κω (Δ.Ο.Α. Κω). 

10. Την υπ’ αριθμ. 4699/Β/29.8.1997 (ΦΕΚ 891/τ.Β/9.10.1997) 
απόφαση του Γ ενικού Γ ραμματέα Περιφέρειας Νοτίου Αι¬ 
γαίου «Περί μεταβίβασης δικαιώματος υπογραφής στους 
Προϊστάμενους Δ/νσεων και Τ μημάτων της Γ ενικής Δ/νσης 
της Περιφέρειας στο Νομό Δωδ/σου, αποφασίζουμε : 

Τροποποιούμε τον Οργανισμό Εσωτερικής Υπηρεσίας 
του Δημοτικού Οργανισμού Άθλησης Δήμου Κω (Δ.Ο.Α. 
Κω), ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Ν.Π.Δ.Δ. 
ΜΕ ΤΗΝ ΕΠΩΝΥΜΙΑ: «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗ¬ 
ΣΗΣ» ΔΗΜΟΥ ΚΩ 

Αρθρο 1 

Διάρθρωση Υπηρεσιών 

Οι υπηρεσίες του Δημοτικού Οργανισμού Αθλητισμού 
Δήμου Κω, λειτουργούν σε επίπεδο Τμήματος Διοικη¬ 
τικού - Οικονομικού και σύμφωνα με τη συστατική του 
πράξη. 

Ο Δημοτικός Οργανισμός Αθλητισμού Δήμου Κω λει¬ 
τουργεί σε επίπεδο τμήματος, με τα κάτωθι γραφεία: 

1. Γραφείο Διοικητικού Οικονομικού 

2. Γ ραφείο λειτουργίας γηπέδων. 

Άρθρο 2 

Αρμοδιότητες Τμήματος και γραφείων 

Α) Το τμήμα εποπτεύει, συντονίζει και κατευθύνει τη 
λειτουργία του Οργανισμού και γενικά: 

Μεριμνά για την εύρυθμη λειτουργία του σύμφωνα με 
τον ισχύοντα Κανονισμό σε συνεργασία με τον πρόεδρο 
του νομικού προσώπου. 

Β) Το γραφείο Διοικητικού Οικονομικού διαχειρίζε¬ 
ται όλα τα Διοικητικά Οικονομικά θέματα του Νομικού 
προσώπου σε συνεργασία με τον υπεύθυνο του τμή¬ 
ματος. 

Γ) Το Γ ραφείο λειτουργίας Γ ηπέδων μεριμνά για την 
εύρυθμη λειτουργία τους σύμφωνα με τον ισχύοντα κα¬ 
νονισμό και σε συνεργασία με τον υπεύθυνο Τμήματος. 

Αρθρο 3 

Καθήκοντα Προϊσταμένου Τμήματος 

Ο προϊστάμενος του Τμήματος: 

1. Εποπτεύει, συντονίζει και κατευθύνει το έργο των 
γραφείων 

2. Είναι αρμόδιος για την εύρυθμη λειτουργία του 
Οργανισμού. 

3. Εισηγείται στο Δ.Σ του Οργανισμού κάθε θέμα που 
αφορά τη λειτουργία, το προσωπικό και την υλικοτε- 
χνική υποδομή του Οργανισμού όπως: 

Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

Τ ο υλικό και τον πάσης φύσεως εξοπλισμό. 

Τις απαραίτητες εργασίες για την επισκευή και συ¬ 
ντήρηση κτιρίων. 

Την επιμόρφωση του προσωπικού. 

4. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στον Οργανισμό. 

5. Εγκρίνει και υπογράφει τα αιτήματα των υπευθύνων 
των γραφείων που αφορούν ανάγκες γραφείων. 

6. Είναι υπεύθυνος για την προμήθεια και τον έγκαιρο 
εφοδιασμό του Οργανισμού με τα αναγκαία είδη που 
είναι απαραίτητα για την εύρυθμη λειτουργία του σε 
συνεργασία με το Γ ραφείο Διοικητικού Οικονομικού. 

7. Επιμελείται την εκκαθάριση και πληρωμή κάθε δα¬ 
πάνης πληρωμών σε συνεργασία με το Γραφείο Διοι¬ 
κητικού Οικονομικού. 

8. Καταρτίζει τον προϋπολογισμό απολογισμό ισο¬ 
λογισμό σε συνεργασία με το Γ ραφείο Διοικητικού Οι¬ 
κονομικού. 

9. Φροντίζει να τηρούνται σε καλή κατάσταση και 
πάντοτε ενημερωμένα τα υπηρεσιακά βιβλία και έντυπα 
του Οργανισμού και εποπτεύει τη διεκπεραί-ωση της 
αλληλογραφίας. 


10. Συνεργάζεται αρμονικά με το Γ ραφείο Διοικητικού 
Οικονομικού το οποίο οφείλει να παρέχει κάθε στοιχείο 
για να διασφαλισθεί η εύρυθμη λειτουργία του Οργα¬ 
νισμού για την επίτευξη των σκοπών του. 

11. Στην αρχή κάθε έτους με πρακτικό προβαίνει στον 
ορισμό υπευθύνων για κάθε τομέα δραστηριότητας του 
Οργανισμού. 

12. Φροντίζει για τη διοργάνωση των προγραμματι¬ 
σμένων και μη εκδηλώσεων που κατά την κρίση του θα 
πρέπει να πραγματοποιηθούν, ύστερα από έ-γκριση του 
Δ.Σ. του Οργανισμού. 

13. Καλύπτει τα έκτακτα κενά του προσωπικού, με 
την προσωρινή ανακατανομή των τομέων ευθύνης του 
καθενός. 

14. Παρίσταται στις συνεδριάσεις του Δ.Σ. υποχρεω¬ 
τικά για θέματα λειτουργίας του Οργανισμού και κάνει 
εισηγήσεις γύ αυτό χωρίς να έχει δικαίωμα ψήφου. 

15. Εφαρμόζει πιστά τον κανονισμό λειτουργίας του 
Οργανισμού, καθώς και τη λοιπή νομοθεσία. 

16. Οφείλει να συνεργάζεται αρμονικά με όλο το προ¬ 
σωπικό αφού στην καλή συνεργασία στηρίζεται όλο το 
έργο του Οργανισμού. 

Η συνεργασία αυτή θα επιτευχθεί, όταν σέβεται τη 
προσωπικότητα του καθενός από το προσωπικό, όταν 
προβαίνει στην ανάθεση των διαφόρων εργασιών κι 
καθηκόντων με δικαιοσύνη και όταν δείχνει πραγματικό 
ενδιαφέρον για την επίλυση των υπηρεσιακών αλλά και 
των προσωπικών προβλημάτων του προσωπικού. 

Αρθρο 4 

Καθήκοντα Προϊσταμένου Γ ραφείου λειτουργίας 

γηπέδων. 

Ο προϊστάμενος τμήματος είναι υπεύθυνος: 

1. Για την εύρυθμη λειτουργία των γηπέδων και την 
τήρηση του κανονισμού λειτουργίας. 

2. Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

3. Εισηγείται στον υπεύθυνο Τμήματος, τις ανάγκες 
των γηπέδων σε προσωπικό και πάσης φύσεως εξοπλι¬ 
σμό καθώς και την επιμόρφωση του προσωπικού. 

4. Τηρεί όλα τα απαραίτητα βιβλία. 

Αρθρο 5 

Καθήκοντα Προϊσταμένου Γ ραφείου Διοικητικού 
Οικονομικού 

Ο Προϊστάμενος του τμήματος: 

1. Είναι υπεύθυνος για την προμήθεια και τον έγκαιρο 
εφοδιασμό του Οργανισμού με τα αναγκαία υλικά που 
είναι απαραίτητα για την εύρυθμη λειτουργία του, σε 
συνεργασία με τον υπεύθυνο του Τ μήματος. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών σε 
συνεργασία με τον υπεύθυνο του Τ μήματος. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων προσαυξήσεων κ.λ.π. του προσωπικού. 

4. Συνεργάζεται με τον Υπεύθυνο του Τμήματος για 
την κατάρτιση του προϋπολογισμού απολογισμού ισο¬ 
λογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. Κλάδος ΠΕΙ Διοικητικού Οικονομικού θέσεις 1 βαθ¬ 
μός Δ'Α'. 

2. Κλάδος ΠΕ10 Καθηγητών θέσεις 2 βαθμός Δ' Α'. 

3. Κλάδος ΔΕ Διοικητικών Γραμματέων θέσεις 1 βαθ¬ 
μός Δ' Α'. 




25714 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Κλάδος ΔΕ30 Τεχνιτών Θέσεις 2 βαθμός Δ' Α'. 

Β. ΕΠΟΧΙΑΚΟ ΠΡΟΣΩΠΙΚΟ 

Συνιστώνται 2 δύο θέσεις με σχέση εργασίας ιδιωτικού 
δικαίου ορισμένου χρόνου, διαφόρων ειδικοτήτων για 
την αντιμετώπιση εποχιακών, πρόσκαιρων αναγκών (ν. 
2503/1997, άρθρο 18 παρ. 12) 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους 
οδηγίες που αφορούν στο προσωπικό αυτό. 

Αρθρο 7 

Υπεύθυνος Τμήματος 

ί) Επιλογή Διευθυντού 

Για τη θέση Υπεύθυνου Τμήματος του Δ.ΟΑ, επιλέγεται 
υπάλληλος με βαθμό Α ή Β, των κλάδων ΠΕ που ορίζεται 
με απόφαση του Διοικητικού Συμβουλίου. 

Τον Διευθυντή αναπληρώνει σε περίπτωση απουσίας 
ή κωλύματος, ο κατά βαθμό ανώτερος υπάλληλος των 
παραπάνω κλάδων και ο οποίος θα ορίζεται με την πιο 
πάνω απόφαση του Δ.Σ. 

Άρθρο 8 

Τυπικά προσόντα διορισμού 

Κλάδος ΠΕ Διοικητικού Οικονομικού Πτυχίο ή δίπλωμα 
Α.Ε.Ι της ημεδαπής ή ισοτίμων σχολών της ημεδαπής 
ή αλλοδαπής. 

Κλάδος ΠΕ Καθηγητών Πτυχίο ή Δίπλωμα Α.Ε.Ι. της 
ημεδαπής ή ισοτίμων σχολών της ημεδαπής ή αλλο¬ 
δαπής. 

Κλάδος ΔΕΙ Διοικητικών απόφοιτος εξαταξίου Γυμνα- 
σίου ή Λυκείου της ημεδαπής ή αλλοδαπής. 

Κλάδος ΔΕ 30 Τεχνιτών Πτυχίο μέσης επαγγελματικής 
σχολής ή απόφοιτος εξαταξίου Γυμνασίου ή Λυκείου ή 
Τεχνικού - επαγγελματικού Λυκείου. 

Τα τυπικά προσόντα οι περιορισμοί, η αστική ευθύνη, 
τα δικαιώματα, οι άδειες, οι μεταβολές στην υπηρεσιακή 
κατάσταση, οι ηθικές αμοιβές, τα πειθαρχικά αδική¬ 
ματα, οι ποινές, η λύση της υπαλληλικής σχέσης, τα 
νοσήλια και οποιοδήποτε άλλο θέμα αναγόμενο στην 
υπηρεσιακή κατάσταση των υπαλλήλων, διέπονται από 
τις διατάξεις του ν. 1188/1981, του ν. 2190/1994, του ν. 
1586/1986 και του π.δ/τος 37α/1987. 

Άρθρο 9 

Καθήκοντα Προσωπικού 

Τα καθήκοντα ρυθμίζονται με τον κανονισμό λειτουρ¬ 
γίας του Οργανισμού. 

Άρθρο 10 

Αποδοχές 

Το προσωπικό θα αμείβεται σύμφωνα με όσα ορί¬ 
ζονται από τις κείμενες νομοθετικές διατάξεις με τα 
επιδόματα και τις παροχές των υπαλλήλων των Ο.Τ.Α. 

Άρθρο 11 

Γ ια την καλύτερη εξάσκηση και επιμόρφωση των υπαλ¬ 
λήλων του Δημοτικού Οργανισμού Αθλητισμού και την 
ενημέρωση τους σε καινούργιες μεθόδους πρακτικής 
και εργασίας είναι απαραίτητη η συμμετοχή τους σε 
σεμινάρια στο εσωτερικό της χώρας ή στο εξωτερικό. 
Το κόστος αυτών των συμμετοχών θα καλύπτεται από 
τον προϋπολογισμό του Οργανισμού. 

Άρθρο 12 

Υπερωρίες 

Εάν για τις ανάγκες εξυπηρέτησης του Δ.Ο.Α. απαιτη¬ 


θεί επί πλέον υπηρεσιακή απασχόληση, αυτή θα αποφα- 
σίζεται νόμιμα, θα αποδεικνύεται όπως ορίζει ο νόμος 
και θα αμείβεται σύμφωνα με τις κείμενες νομοθετικές 
διατάξεις. 

Άρθρο 13 

Ειδικοί κανόνες για το προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και 
τις ώρες λειτουργίας του προσωπικού. 

2. Απαγορεύεται η απομάκρυνση του προσωπικού από 
το χώρο εργασίας κατά τις εργάσιμες ώρες. Εφόσον 
συντρέχουν ιδιαίτερη σοβαροί λόγοι προσωπικοί ή 
υπηρεσιακοί, επιτρέπεται ολιγόωρη απομάκρυνση του 
υπαλλήλου, μετά από ειδική άδεια του Υπευθύνου του 
Τμήματος ή σε εξαιρετικά επείγουσες περιπτώσεις του 
Υπευθύνου του Γ ραφείου 

3. Στο προσωπικό του Οργανισμού χορηγούνται τα 
προβλεπόμενα από την ισχύουσα νομοθεσία είδη ιμα¬ 
τισμού. 

Άρθρο 14 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στον Δ.Ο.Α. ανεξαρτήτως σχέσεως 
εργασίας καθώς και ορισμένο επιπλέον αριθμό θέσε¬ 
ων για την κάλυψη των υφιστάμενων και μελλοντικών 
αναγκών των Υπηρεσιών του Δ.Ο.Α. 

Η κατανομή του προσωπικού στα Γραφεία γίνεται 
πάντοτε με απόφαση του Προέδρου του Δ.Σ. του Δ.Ο.Α., 
ανάλογα με τις ανάγκες, τα προσόντα των υπαλλήλων, 
την πείρα και τις γνώσεις αυτών σε ειδικά αντικείμενα, 
κατά την οποία κατανομή θα εξετάζονται και τυχόν 
ειδικές ανάγκες των υπαλλήλων. 

Ο Προϊστάμενος Τμήματος ορίζεται πάντοτε με από¬ 
φαση του Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι 
σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Δ.Ο.Α. 

Ακροτελεύτιο Αρθρο 
Κάλυψη Δαπάνης 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού οικονομικού 
έτους 2005 (η μισθοδοσία ετησίως θα ανέρχεται πε¬ 
ρίπου στα 180.000,00€). Ο προϋπολογισμός του Δ.Ο.Α. 
ενισχύεται από τους ΚΑΠ, ετήσιες επιχορηγήσεις από 
τον Δήμο Κω κ.λ.π., δωρεές κ.λ.π. σύμφωνα με την συ¬ 
στατική του πράξη και το ύψος του ανέρχεται περίπου 
στο ποσό των 420.000,00 € ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 7 Δεκεμβρίου 2005 

Με εντολή Γ ενικού Γ ραμματέα Περιφέρειας 

Διευθυντής 
ΙΖΟΣ ΡΙΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




